احمق پھپھوندوی

احمق پھپھوندوی (اصل نام: حکیم محمد مصطفیٰ خاں؛ 1895ء – 1957ء) ہندوستانی اردو شاعر ہوئے ہیں جن کی وجہ شہرت طنزیہ شاعری تھی۔ وہ صرف شاعر نہ تھے بلکہ ماہر لسانیات اور مجاہدِ آزادی بھی تھے۔ وہ اپنی طنزیہ شاعری کے ذریعہ ہندوستان پر مسلط برطانوی سرکار پر نشتر برساتے تھے۔ وہ ہند کی آزادی کے لیے نبرد آزمائی کرتے رہے خاص کر سوراج تحریک میں سرگرمی سے شریک رہے اور کانگریس جماعت سے جڑے، اسی جرم کی پاداش میں انگریز سرکار نے انھیں علی گڑھ کی جیل میں کئی سالوں تک پابند سلاسل رکھا۔ شاعری کا ذوق زمان طالب علمی میں دہلی میں پیدا ہوا۔ مداح اختیار کر کے سنجیدہ شاعری شروع کی اور اچھے شعرا میں شمار ہوتے تھے لیکن قید و بند کے سلسلہ میں احمق تخلص اختیار کر کے طنز و مزاح کو ذریعہ اظہار خیال بنا لیا۔

 خاندانی پس منظر اور ابتدائی حیات 
احمق کے آبا و اجداد قصبہ شمس آباد، ضلع فرخ آباد کے رہنے والے تھے۔ 1857ء کی جنگ آزادی میں سرگرم حصہ لینے کے جرم میں انگریز سرکار نے ان کے دادا امام خاں کو پھانسی دے دی تھی۔ اسی سبب احمق کے والد عبد اللہ خاں نے قصبہ شمس آباد چھوڑ کر قنوج کا رخ کیا پھر تلاش معاش میں قصبہ پھپھوند، ضلع اٹاوہ پہنچے۔ وہاں قلمی شورے کا کاروبار شروع کیا اور پھپھوند کو اپنا وطن بنا لیا۔ وہیں 26 اپریل 1895ء کو احمق کی ولادت ہوئی۔ انھوں عربی، فارسی اور اردو زبانیں والد سے سیکھیں۔ وہ ہندی، سنسکرت، بنگالی، گجراتی، گرمکھی اور کئی دوسری زبانیں بھی جانتے تھے۔ وہ والد کے قلمی شورے کے کاروبار کو سنبھالتے تھے۔

 آزادی ہند میں کردار 
وہ قلمی شورے کا کامیاب کاروبار چلا رہے تھے کہ تحریکِ خلافت نے زور پکڑا اور وہ تحریک میں شامل ہو گئے۔ رفتہ رفتہ ہندوستانی قوم پرستی، محب وطنی اور آزادیِ ہند ان کی توجہ کا مرکز بن گیا اور قید و بند کا سلسلہ شروع ہو گیا۔ اس سبب ان کا کاروبار ٹھپ ہو گیا اور وہ تمام حیات معاشی بحران میں مبتلا رہے۔ انھوں نے متعدد بار قید و بند کی صعوبتیں برداشت کیں۔ وہ دیس کے نامور رہنماؤں سے قریب تر تھے اور بیشتر کے ساتھ سزائے قید کاٹی تھی۔
 ادبی خدمات 
احمق فطری شاعر تھے۔ ان کی انقلابی نظمیں اور طنزیہ کلام بے حد مقبول تھا مشہور رسائل و جرائد میں بکثرت چھپتا تھا اور مشاعروں میں داد تحسین وصول کرتے تھے۔ انھوں نے سیاست، مذہب اور معاشرت کو طنز کا نشانہ بنا کر دلوں میں اتر جانے والے لا تعداد اشعار بخشے۔ احمق نے ایک اردو ہندی لغت تیار کی تھی جسے حکومت اتر پردیش نے  کے نام سے شائع کیا تھا۔ ان کے چار شعری مجموعے بھی ، ،  اور  کے نام سے شائع ہوئے۔

 وفات 
آخر عمر میں مرض گٹھیا سے پریشان تھے کبھی کبھی نقل و حرکت میں بھی دشواری ہوتی تھی کئی سال اسی حالت میں گزار کر 8 اگست 1957ء کو وفات پائی۔
 حوالہ جات 

زمرہ:آزادی ہند کے فعالیت پسند
زمرہ:بھارتی اردو شعرا
زمرہ:بیسویں صدی کے بھارتی ماہرین لسانیات
زمرہ:فرخ آباد کی شخصیات
زمرہ:1895ء کی پیدائشیں
زمرہ:1957ء کی وفیات